In orografia e geomorfolozia col tèrmano grupo montagnozo se intende un union de montagne, delimità da vałi e da pasi de montagna, che de sòłito i tołe el nome da ła montagna prinsipale pì ełevada . El grupo montagnozo el divien cusita na dełimitasion orogràfega de dimension pì granda de na sìnguła sima o montagna, e pì picenina o conpagna de na cadena montagnoza. De frecuente un grupo montagnozo el fa parte de un masìcio montagnozo, tanto che st'ùltemo tèrmano el vien doparà cofà sostitusion del tèrmano grupo montagnozo. El masiso, maciso o masìcio el ze na rejon montagnoza conponesta da pì grupi montagnozi arenti, dividesti da un varghi de inportansa majore, e che pì in zenerale a volta soa el połe apartegnere a na cadena montagnoza co altri masici e grupi montagnozi ìzołai.